CELEX: 62009CO0024
Language: el
Date: 2010-03-11 00:00:00
Title: Διάταξη του Δικαστηρίου (τέταρτο τμήμα) της 11ης Μαρτίου 2010.#Djurgården-Lilla Värtans Miljöskyddsförening κατά AB Fortum Värme samägt med Stockholms stad.#Αίτηση για την έκδοση προδικαστικής αποφάσεως: Högsta domstolen - Σουηδία.#Άρθρο 104, παράγραφος 3, πρώτο εδάφιο, του Κανονισμού Διαδικασίας - Οδηγία 85/337/ΕΚ - Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον - Οδηγία 96/61 - Ολοκληρωμένη πρόληψη και έλεγχος της ρυπάνσεως - Συμμετοχή του κοινού στη λήψη αποφάσεων για περιβαλλοντικά θέματα - Δικαίωμα έννομης προστασίας κατά αποφάσεων χορηγήσεως αδείας για σχέδια δυνάμενα να έχουν σημαντικές επιπτώσεις στο περιβάλλον.#Υπόθεση C-24/09.

Διάταξη του Δικαστηρίου (τέταρτο τμήμα) της 11ης Μαρτίου 2010 – Djurgården-Lilla Värtans Miljöskyddsförening κατά Fortum Värme
            samägt med Stockholms stad
      (Υπόθεση C‑24/09)
      «Άρθρο 104, παράγραφος 3, πρώτο εδάφιο, του Κανονισμού Διαδικασίας – Οδηγία 85/337/ΕΚ – Εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον – Οδηγία 96/61 – Ολοκληρωμένη πρόληψη και έλεγχος της ρυπάνσεως – Συμμετοχή του κοινού στη λήψη αποφάσεων για περιβαλλοντικά θέματα – Δικαίωμα έννομης προστασίας κατά αποφάσεων χορηγήσεως αδείας για σχέδια δυνάμενα να έχουν σημαντικές επιπτώσεις στο περιβάλλον»
      1.                     Περιβάλλον – Εκτίμηση των επιπτώσεων ορισμένων σχεδίων έργων στο περιβάλλον – Οδηγίες 85/337, 96/61 και 2008/1 (Οδηγία 2008/1
            του Ευρωπαϊκού Κοινοβουλίου και του Συμβουλίου, άρθρα 2, σημείο 15, και 16· οδηγίες του Συμβουλίου 85/337, όπως τροποποιήθηκε
            με την οδηγία 2003/35, άρθρα 1 § 2 και 10α, και 96/61, όπως τροποποιήθηκε με την οδηγία 2003/35, άρθρα 2, σημείο 14, και 15α)
            (βλ. σκέψεις 20-23, διατακτ. 1)
      2.                     Περιβάλλον – Εκτίμηση των επιπτώσεων ορισμένων σχεδίων έργων στο περιβάλλον – Οδηγίες 85/337, 96/61 και 2008/1 (Οδηγία 2008/1
            του Ευρωπαϊκού Κοινοβουλίου και του Συμβουλίου, άρθρο 16· οδηγίες του Συμβουλίου 85/337, όπως τροποποιήθηκε με την οδηγία
            2003/35, άρθρο 10α, και 96/61, όπως τροποποιήθηκε με την οδηγία 2003/35, άρθρο 15α) (βλ. σκέψεις 27-29, 31, διατακτ. 2)
      Αντικείμενο 
      
         
               Αίτηση εκδόσεως προδικαστικής αποφάσεως – Högsta domstolen – Ερμηνεία των άρθρων 1, παράγραφος 2, 6, παράγραφος 4, και 10α
                  της οδηγίας 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και
                  ιδιωτικών έργων στο περιβάλλον (EE L 175, σ. 40), όπως τροποποιήθηκε με την οδηγία 2003/35/ΕΚ του Ευρωπαϊκού Κοινοβουλίου
                  και του Συμβουλίου, της 26ης Μαΐου 2003, του Ευρωπαϊκού Κοινοβουλίου και του Συμβουλίου, σχετικά με τη συμμετοχή του κοινού
                  στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή
                  του κοινού και την πρόσβαση στη δικαιοσύνη, των οδηγιών 85/337/ΕΟΚ και 96/61/ΕΚ του Συμβουλίου – Δήλωση της Επιτροπής (EE
                  L 156, σ. 17) – Ερμηνεία των άρθρων 2, σημείο 14, και 15α της οδηγίας 96/61/ΕΚ του Συμβουλίου, της 24ης Σεπτεμβρίου 1996,
                  σχετικά με την ολοκληρωμένη πρόληψη και έλεγχο της ρύπανσης (EE L 257, σ. 26), όπως τροποποιήθηκε με την οδηγία 2003/35/ΕΚ
                  – Εθνική νομοθεσία η οποία επιτρέπει στις τοπικές ενώσεις μη κερδοσκοπικού σκοπού να μετέχουν στη διαδικασία που προηγείται
                  της χορηγήσεως αδείας για δραστηριότητες επικίνδυνες για το περιβάλλον, αλλά εξαρτά το δικαίωμα των ενώσεων αυτών να ασκούν
                  ένδικο μέσο ή βοήθημα κατά των δικαστικών και των διοικητικών αποφάσεων που αφορούν την παροχή αδείας από την προϋπόθεση να
                  έχουν ως καταστατικό σκοπό την προστασία του περιβάλλοντος, να έχουν ασκήσει δραστηριότητα επί τρία τουλάχιστον έτη και να
                  έχουν τουλάχιστον 2 000 μέλη
               
            Διατακτικό 
      
         
                  1)
               
               
                  
               
               
                  	Κάθε μέλος του ενδιαφερόμενου κοινού, υπό την έννοια των άρθρων 1, παράγραφος 2, και 10α της οδηγίας 85/337/ΕΟΚ του Συμβουλίου,
                     της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, όπως
                     τροποποιήθηκε από την οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, καθώς και κατά
                     την έννοια των άρθρων 2, σημείο 14, και 15α της οδηγίας 96/61/ΕΚ του Συμβουλίου της 24ης Σεπτεμβρίου 1996, σχετικά με την
                     ολοκληρωμένη πρόληψη και έλεγχο της ρύπανσης, όπως τροποποιήθηκε από την οδηγία 2003/35, διατάξεις που επαναλαμβάνουν τα άρθρα
                     2, σημείο 15, και 16 της οδηγίας 2008/1/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά
                     με την ολοκληρωμένη πρόληψη και έλεγχο της ρύπανσης, πρέπει να έχει δικαίωμα να ασκήσει ένδικο βοήθημα κατά της αποφάσεως
                     με την οποία ένα όργανο, το οποίο ανήκει στη δικαστική εξουσία ενός κράτους μέλους, αποφάνθηκε επί αιτήσεως χορηγήσεως αδείας
                     για σχέδιο, παρεμβαίνοντας στη διαδικασία ενώπιον του εν λόγω δικαιοδοτικού οργάνου, και να εκφράσει την άποψή του στο πλαίσιο
                     της διαδικασίας αυτής.
                  
               
            
         
                  2)
               
               
                  
               
               
                  	Τα άρθρα 10α της οδηγίας 85/337, όπως τροποποιήθηκε από την οδηγία 2003/35, και 15α της οδηγίας 96/61, όπως τροποποιήθηκε
                     από την οδηγία 2003/35, διάταξη που επαναλαμβάνει το άρθρο 16 της οδηγίας 2008/1, αντίκεινται σε διάταξη εθνικής νομοθεσίας
                     η οποία προβλέπει το δικαίωμα προσφυγής στη δικαιοσύνη κατά αποφάσεως αφορώσας έργο το οποίο εμπίπτει στο πεδίο εφαρμογής,
                     αντιστοίχως, των οδηγιών 85/337, όπως τροποποιήθηκε από την οδηγία 2003/35, και 96/61, όπως τροποποιήθηκε από την οδηγία 2003/35,
                     μόνο για τις ενώσεις προστασίας του περιβάλλοντος που έχουν τουλάχιστον 2 000 μέλη.